stanford-oval/wikipedia huggingface dataset:
Juri Andronov

| Mitalit> Maa:   Venäjä.Miesten yleisurheilu.EM-kilpailut  | Mitalit> Maa:   Venäjä.Miesten yleisurheilu.EM-kilpailut  | Mitalit> Maa:   Venäjä.Miesten yleisurheilu.EM-kilpailut  | Maa:   Venäjä> Miesten yleisurheilu. |
| --- | --- | --- | --- |
|  Pronssia | Göteborg 2006 | 50 km |  |
Juri Vladimirovitš Andronov (ven. Юрий Владимирович Андронов, s. 6. marraskuuta 1971) on venäläinen kävelijä, jonka päämatka on 50 kilometriä.
Andronov sijoittui Ateenan olympialaisissa 2004 yhdeksänneksi 50 kilometrillä. Samana vuonna hän sijoittui maailmancupin kolmoseksi.
Andronovin kävelyuran paras saavutus on 50 kilometrin EM-pronssi vuodelta 2006. Samana vuonna hän sijoittui jälleen maailmancupin kolmoseksi.
Barcelonan EM-kisoissa 2010 Andronov oli kymmenes 50 kilometrin kävelyssä. Maailmancupissa hän oli kahdestoista.
Andronov jäi toukokuussa 2014 kiinni dopingin käytöstä ja sai kahden vuoden kilpailukiellon.
Saavutukset

| Vuosi | Kilpailu | Paikka | Sijoitus | Laji |
| --- | --- | --- | --- | --- |
| 2004 | Kesäolympialaiset | Ateena, Kreikka | yhdeksäs | 50 km |
| 2004 | Maailmancup | Nürnberg, Saksa | kolmas | 50 km |
| 2006 | EM-kilpailut | Göteborg, Ruotsi | pronssia | 50 km |
| 2006 | Maailmancup | La Coruña, Espanja | kolmas | 50 km |
| 2010 | EM-kilpailut | Barcelona, Espanja | kymmenes | 50 km |
| 2010 | Maailmancup | Chihuahua, Meksiko | kahdestoista | 50 km |
Saavutukset > Henkilökohtaiset ennätykset

5 000 m (halli): 19.09,7 (2002)
20 000 m: 1.22.42,0 (2002)
20 km: 1.23.12 (2014)
30 km: 2.07.23 (2004)
35 km: 2.28.01 (2003)
50 km: 3.40.46 (2012)
Etelästoa (Assos)

| Etelästoa |
| --- | --- |
 Etelästoan rauniot lounaasta päin nähtynä, hallitsevana elementtinä rakennuksen pohjoisseinä.
Sijainti:  Assos, Troas (nyk. Behram, Çanakkale, Turkki)
Koordinaatit:  39°29′20″N, 26°20′13″E
Rakennustyyppi:  stoa
Valmistumisvuosi:  200- tai 100-luku eaa.
Tyylisuunta:  doorilainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Etelästoa on nykyaikainen nimitys eräälle antiikin aikaiselle stoalle eli pylväshallille Assoksen kaupungissa Troaksessa Vähässä-Aasiassa nykyisessä Turkissa. Se sijaitsi nimensä mukaisesti kaupungin agoran etelälaidalla.
Poikkileikkauspiirros Assoksen Etelästoasta.
Etelästoa rakennettiin hellenistisellä kaudella ja ajoitetaan noin vuosiin 300–100 eaa. Se edusti doorilaista tyyliä. Stoan pituus oli noin 69,1 metriä ja leveys noin 10,6 metriä. Rakennuksessa oli neljä kerrosta. Agoralle päin siitä näkyi vain ylin kerros, niin että se näyttäytyi kyseiseen suuntaan yksikerroksisena. Alemmat kolme kerrosta olivat kaupunkikukkulan jyrkässä rinteessä, niin että rakennuksen kokonaiskorkeus oli noin 24,9 metriä. Alempia kerroksia käytettiin muun muassa varastotiloina.
Stoan alimmassa eli ensimmäisessä kerroksessa oli sisternejä eli vesisäiliöitä. Toisessa kerroksessa oli 13 huonetta, jotka avautuivat rakennuksen pituussuuntaiselle käytävälle. Kolmas kerros oli jaettu kahteen laivaan 20 pylvään rivillä. Neljäs eli agoralle avautunut kerros oli samalla tavalla jaettu kahteen laivaan 20 pylväällä. Sen agoran puolen julkisivussa oli 21 doorilaista pylvästä. Joskus stoaan on ennallistettu viideskin kerros, joka olisi sekin ollut kaksilaivainen ja jonka julkisivussa olisi ollut doorilaiset kaksinkertaiset puolipylväät ja sisäpuolen pylväissä palmettikoristeiset kapiteelit.
Etelästoan länsipäässä sijaitsi heroon ja eteläpuolella Lollian kylpylänä tunnettu kylpylä.
Aiheesta muualla

Kuvia tai muita tiedostoja aiheesta Etelästoa Wikimedia Commonsissa
Fearless-luokka (LPD)

| Fearless-luokka |
| --- | --- |


Tekniset tiedot
Uppouma:  11 060 t (standardi) 12 120 t (kuormattu)
Pituus:  152,4 m (vesiraja) 158,5 m (kokonaispituus)
Leveys:  24,4 m
Syväys:  6,3 m
Koneteho:  2 × English Electric -höyryturbiinia 2 × Babcock & Wilcox -kattilaa 22 000 shp
Nopeus:  21 solmua
Miehistöä:  580
Aseistus
Ilmatorjunta:  4 × GWS22 Sea Cat 2 × Bofors 40 mm/L60 Mk.9
Fearless-luokka oli Britannian kuninkaallisen laivaston kahden 1960-luvulla palvelukseen otetun maihinnousualuksen muodostama alusluokka.
Suunnittelu

Alukset kykenivät 580 miehistönjäsenen lisäksi majoittamaan 400 sotilasta tai lyhyen aikaa jopa 700. Joukkojen lisäksi alukset kykenivät kuljettamaan viisitoista panssarivaunua ja 27 muuta ajoneuvoa. Alusten keskilaivan telineissä kuljetettiin neljää LCM(9) -maihinnousualusta.
Alukset

Alukset tilattiin vuonna 1962.
| Nimi | Telakka | Kölinlasku | Vesille | Valmis | Huomautus |
| --- | --- | --- | --- | --- | --- |
| HMS Fearless | Harland and Wolff, Belfast | 25. heinäkuuta 1962 | 19. joulukuuta 1963 | 25. marraskuuta 1965 | 18. maaliskuuta 2002 romutettu 2008 |
| HMS Intrepid | John Brown and Company, Clydebank | 19. joulukuuta 1962 | 25. kesäkuuta 1964 | 11. marraskuuta 1967 | 31. elokuuta 1999 romutettu 2008 |
Julien Faubert

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Julien Alex Thomas Faubert
Syntymäaika: 1. elokuuta 1983 (ikä 41)
Syntymäpaikka: Le Havre, Ranska
Pelipaikka: puolustava keskikenttäpelaaja
Pituus: 180 cm
Paino: 75 kg
Seura
Seura: Inter
Pelinumero: 18
Junioriseurat
1998–2002: Cannes
Seurat
| Vuodet | Seura | O | (M) |
| 2002–2004 | Cannes | 46 | (4) |
| 2004–2007 | Bordeaux | 96 | (9) |
| 2007–2012 | West Ham United | 103 | (2) |
| 2009 | → Real Madrid (laina) | 2 | (0) |
| 2012 | Elazığspor | 16 | (1) |
| 2013–2015 | Bordeaux | 48 | (3) |
| 2013–2015 | → Bordeaux II | 3 | (0) |
| 2016 | Kilmarnock | 9 | (0) |
| 2017– | Inter | 15 | (0) |
| Yhteensä | Yhteensä | 338 | (19) |
Maajoukkue
| 2002–2004 | Ranska U21 | 17 | (2) |
| 2006 | Ranska | 1 | (1) |
| 2014– | Martinique | 10 | (5) |
 Seurajoukkueuran tilastot kattavat vain kansalliset sarjat, päivitetty 18. heinäkuuta 2017.  Maajoukkueuran tilastot päivitetty 18. heinäkuuta 2017.
Julien Alex Thomas Faubert (s. 1. elokuuta 1983 Le Havre, Ranska) on ranskalainen jalkapalloilija, pelipaikaltaan puolustava keskikenttäpelaaja. Hän edustaa Veikkausliigassa pelaavaa Interiä. Faubert on pelannut sekä Ranskan että Martiniquen maajoukkueissa.
Ura

Faubert syntyi Le Havressa Ranskan pohjoisrannikolla, mutta muutti vuonna 1998 etelärannikon Cannesiin saatuaan paikan AS Cannesin arvostetusta junioriakatemiasta. Ranskan kolmanneksi korkeimmalla sarjatasolla Nationalissa pelanneessa Cannesin edustusjoukkueessa hän debytoi kaudella 2001–2002. Vuonna 2004 hän siirtyi Ligue 1 -seura Bordeaux’hon, jonka kanssa hän saavutti kaudella 2005–2006 liigan kakkossijan. Sijoituksen ansiosta joukkue pääsi mukaan kauden 2006–2007 Mestarien liigaan, jossa Faubert onnistui myös maalinteossa.
Kesällä 2007 muun muassa italialainen Roma ja skotlantilainen Rangers olivat kiinnostuneita Faubertistä, mutta 1. heinäkuuta hän siirtyi 9 miljoonalla eurolla Englannin valioliigan West Ham Unitediin. Ensimmäinen kausi Englannissa oli loukkaantumisten rikkoma, sillä hän loukkasi akillesjänteensä jo harjoituskaudella ja teki virallisen debyyttinsä West Hamin riveissä vasta tammikuussa 2008 ottelussa Fulhamia vastaan. Kauden aikana hän pelasi liigassa ja FA Cupissa yhteensä vain kahdeksan ottelua.
31. tammikuuta 2009 Faubert siirtyi kauden loppuun asti kestävällä lainasopimuksella espanjalaiseen Real Madridiin. Viisikuukautinen Madridissa oli kuitenkin pettymys, sillä hän pelasi vain kahdessa ottelussa yhteensä 52 minuutin ajan.
Vaikean lainasopimus-aikansa jälkeen kausi 2009–2010 alkoi Faubertin osalta kaikesta huolimatta hyvissä merkeissä ja hän oli alkukauden aikana ottamassa tärkeitä voittoja Wolverhamptonista ja Millwallista. Ensimmäisen maalinsa joukkueessa hän teki 50. valioliigaottelussansa 20. helmikuuta 2010 Hullia vastaan.
Faubert solmi tammikuussa 2017 turkulaisen Interin kanssa yksivuotisen sopimuksen.
Ura > Maajoukkue

Ensiesiintymisensä Ranskan maajoukkueessa Faubert teki harjoitusottelussa Bosnia ja Hertsegovinaa vastaan 16. elokuuta 2006. Hän teki 2–1 päättyneen ottelun voittomaalin.
Aiheesta muualla

Julien Faubertin esittely West Ham Unitedin sivustolla (englanniksi)
Julien Faubertin esittely Ranskan jalkapalloliiton sivustolla[vanhentunut linkki] (ranskaksi)
Jussi-palkinnot 2007

Jussi-palkinnot 2007 jaettiin 4. helmikuuta 2007 entisessä Studio 51 -yökerhossa järjestetyssä jakotilaisuudessa vuoden 2006 elokuville. Gaalan juonsivat Baba Lybeck ja Mikko Silvennoinen.
Useamman palkinnon saaneet elokuvat

Valkoinen kaupunki
Laitakaupungin valot
Jadesoturi
Useamman ehdokkuuden saaneet elokuvat

| --- | --- |
 Kahdeksan Valkoinen kaupunki Kuusi Laitakaupungin valot Neljä Kenen joukoissa seisot  Rock'n Roll Never Dies  Saippuaprinssi :  Kolme Kalteva torni  Unna ja Nuuk Kaksi Jadesoturi  Matti  Onni von Sopanen
Voittajat ja ehdokkaat

| Sarja | Voittaja | Elokuva | Muut ehdokkaat |
| --- | --- | --- | --- |
| Paras elokuva | Aki Kaurismäki | Laitakaupungin valot |  Jouko Aaltonen – Kenen joukoissa seisot  Markus Selin – Valkoinen kaupunki |
| Paras ohjaus | Aku Louhimies | Valkoinen kaupunki |  Jouko Aaltonen – Kenen joukoissa seisot  Aki Kaurismäki – Laitakaupungin valot |
| Paras miespääosa | Janne Virtanen | Valkoinen kaupunki |  Martti Suosalo – Kalteva torni  Samuli Edelmann – Rock'n Roll Never Dies |
| Paras naispääosa | Susanna Anteroinen | Valkoinen kaupunki |  Liisa Kuoppamäki – Kalteva torni  Elina Knihtilä – Matti |
| Paras miessivuosa | Mikko Kouki | Riisuttu mies |  Jarkko Pajunen – Onni von Sopanen  Kari-Pekka Toivonen – Rock'n Roll Never Dies |
| Paras naissivuosa | Seela Sella | Kalteva torni |  Maria Heiskanen – Laitakaupungin valot  Marjukka Halttunen – Rock'n Roll Never Dies |
| Paras käsikirjoitus | Paavo Westerberg ja Mikko Kouki | Valkoinen kaupunki |  Juha Koiranen – Rock'n Roll Never Dies  Joona Tena ja Sami Keski-Vähälä – Unna ja Nuuk |
| Paras kuvaus | Timo Salminen | Laitakaupungin valot |  Pentti Keskimäki – Saippuaprinssi  Kari Sohlberg – Suden arvoitus |
| Paras musiikki | Kimmo Pohjonen ja Samuli Kosminen | Jadesoturi |  Heikki Valpola – Kenen joukoissa seisot  Herman Rechberger, Vesa-Matti Mattsson ja Jussi Aronen – Unna ja Nuuk |
| Paras äänisuunnittelu | Pietari Koskinen | Unna ja Nuuk |  Mikko Mäkelä ja Tuomas Klaavo – Onni von Sopanen  Tuomas Klaavo – Saippuaprinssi |
| Paras leikkaus | Samu Heikkilä | Valkoinen kaupunki |  Aki Kaurismäki – Laitakaupungin valot  Kimmo Kohtamäki – Saippuaprinssi |
| Paras lavastus | Markku Pätilä | Laitakaupungin valot |  Sattva-Hanna Toiviainen – Saippuaprinssi  Sattva-Hanna Toiviainen – Valkoinen kaupunki |
| Paras puvustus | Anna Vilppunen | Jadesoturi |  Tiina Kaukanen – Matti  Nina Lindholm – Valkoinen kaupunki |
| Paras dokumentti | Jouko Aaltonen | Kenen joukoissa seisot |  Mika Kaurismäki – Brasileirinho – Grandes Encontros do Choro  Arto Halonen – Pavlovin koirat |
Voittajat ja ehdokkaat > Yleisö-Jussi

Yleisö-Jussin voitti Duudsonit-elokuva.
Farakala

| Farakala |
| --- | --- |
 Farakala
 Koordinaatit: 11°21′30″N, 6°0′20″W 
Valtio:  Mali
Alue:  Sikasson alue
Piiri:  Sikasson piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  474 km²
Väkiluku (2009):  7 600
Infobox OKVirheellinen NIMI-arvo: 
Farakala on maalaiskunta ja sen keskuskylä Sikasson alueen Sikasson piirissä Malissa. Se sijaitsee 40 kilometriä Sikassosta länteen. Kunnassa on 7 600 ja kylässä 1 600 asukasta (vuonna 2009).
Farakalan kunnan pinta-ala on 474 neliökilometriä. Se rajoittuu idässä Gongasson ja Natienin, etelässä Kolokoban sekä lännessä ja pohjoisessa Kapolondougoun kuntiin. Maisemaa leimaavat tasangot, kukkulat ja laaksot. Ilmasto on sudanilais-sahelilainen.
Kuntaan kuuluu 13 kylää. Asukkaat ovat etupäässä senufoja. Lisäksi on miniankoja, dogoneja, soninkeja, bambaroita ja fulbeja. Uskontoja ovat islam, kristinusko ja animismi.
Farakalan kautta kulkee Bamakon ja Sikasson välinen maantie RN7. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi ja durra. Myytäväksi kasvatetaan puuvillaa. Kotieläimiä ovat naudat, lampaat, vuohet ja aasit. Lisäksi harjoitetaan kaupankäyntiä, käsityöammatteja, kalastusta ja keräilyä.
Everything (Climie Fisherin albumi)

| Everything Climie Fisher |
| --- | --- | --- |

Studioalbumin tiedot
 Julkaistu: helmikuu 1988
 Tuottaja(t): Simon Climie, Rob Fisher, Stephen Hague, Steve Lillywhite
 Tyylilaji: pop, synthpop, uusi aalto
 Kesto: 47.35
 Levy-yhtiö: EMI
Listasijoitukset
  Britannian albumilista: 14.  Suomen virallinen lista: 26.  Topplistan: 14.
Climie Fisherin muut julkaisut
|   | Everything 1988 | Coming In for the Kill 1989 |
Everything on brittiläisen popduon Climie Fisherin esikoisalbumi, jonka EMI julkaisi helmikuussa 1988. Albumi sisältää duon Yhdysvalloissa menestykseksi nousseen ja tunnetuimman singlen ”Love Changes (Everything)”. Albumi liikkuu purkkapopin ja syntikkapopin välimaastossa.
Everything sijoittui Britannian albumilistan ja Ruotsin albumilistan 14. sijalle. Suomessa albumi sijoittui Suomen virallisen listan 26. sijalle.
Kappaleet

Love Changes (Everything) – 4.30
Rise to the Occasion – 4.48
I Won’t Bleed for You – 4.23
Room to Move – 4.29
Precious Moments – 3.52
Rise to the Occasion (Hip-Hop Version) – 4.16
This Is Me 3.55
Never Let a Chance Go By – 4.32
Bite the Hand That Feeds – 4.29
Break the Silence – 4.18
Keeping the Mystery Alive – 4.03
Arvostelut

AllMusic:
Jääkiekon Euroopan cup

Euroopan cup oli jääkiekon seurajoukkueiden välinen turnaus, jolla ratkaistiin Euroopan-mestaruus vuosina 1966–1997. Kilpailun lakkauttamisen jälkeen on pelattu European Hockey Leagueta (EHL) ja European Champions Cupia (ECC). Vuonna 2008 perustettiin samankaltainen kansainvälinen seurajoukkuekilpailu Champions Hockey League, johon seurat eivät tosin aina pääse kansallisen sarjan menestyksen perusteella, vaan kyseessä on seurojen järjestämä kilpailu. Ensimmäisen kautensa jälkeen CHL-liigaa jatkettiin vuonna 2014.
Eniten cupin mestaruuksia on voittanut neuvostoliittolainen Moskovan TsSKA, joka hallitsi cupia ylivoimaisesti 1970- ja 1980 luvuilla. Toiseksi menestynein maa cupissa oli Tšekkoslovakia. Vasta 1990-luvulla mestaruus meni Tšekkoslovakian ja Neuvostoliiton ulkopuolelle, kun ruotsalais- ja suomalaisseurat saavuttivat cupin mestaruuden. Kilpailu lakkautettiin vuonna 1997.
Vuosina 1979–1990 Euroopan cupissa ei pelattu loppuottelua kahden joukkueen välillä vaan mestaruus ratkesi sarjataulukon perusteella. Kaudella 1973–1974 TsSKA Moskova pääsi suoraan loppuotteluun ja toisesta loppuottelupaikasta kamppailivat Tilburg Trappers ja Tesla Pardubice. Tesla eteni loppuotteluun, joten Trappersin voidaan katsoa olleen kolmas ja pronssipaikalla.
Loppuottelut ja sijoitukset

| Kausi | Mestari | Tulos | Toiseksi tullut | Kolmas | Suomalaisjoukkue | Sija |
| --- | --- | --- | --- | --- | --- | --- |
| 1965–1966 |  ZKL Brno | 6–4, 7–5, 6–2, 6–1 |  EV Füssen |  | Karhut | 5.-8. |
| 1966–1967 |  ZKL Brno | 3–2, 5–4 |  Ilves |  |  |  |
| 1967–1968 |  ZKL Brno | 3–0, 3–3 |  Dukla Jihlava |  | Ässät | 5.-8. |
| 1968–1969 |  HK TsSKA Moskova | 9–1, 14–3 |  Klagenfurter AC |  | KooVee | luovutus |
| 1969–1970 |  HK TsSKA Moskova | 2–3, 8–5 |  Moskovan Spartak |  | HIFK | 5.-8. |
| 1970–1971 |  HK TsSKA Moskova | 7–0, 3–3 |  Dukla Jihlava |  | HIFK | 5.-8. |
| 1971–1972 |  HK TsSKA Moskova | 8–2, 8–3 |  Brynäs IF |  | Ässät | luovutus |
| 1972–1973 |  HK TsSKA Moskova | 6–2, 12–2 |  Brynäs IF |  | Ilves | luovutus |
| 1973–1974 |  HK TsSKA Moskova | 2–3, 6–1 |  Tesla Pardubice |  Tilburg Trappers | Jokerit | 9.-16. |
| 1974–1975 |  Krylja Sovetov Moskova | 2–3, 7–0 |  Dukla Jihlava |  | HIFK | 3.-4. |
| 1975–1976 |  HK TsSKA Moskova | 6–0, 4–2 |  Poldi Kladno |  | Tappara | 3.-4. |
| 1976–1977 |  Poldi Kladno | 4–4, 4–4 rl.2–1 |  Moskovan Spartak |  | TPS | 3.-4. |
| 1977–1978 |  HK TsSKA Moskova | 3–1 |  Poldi Kladno |  | Tappara | luovutus |
| 1978–1979 |  HK TsSKA Moskova |  |  Poldi Kladno |  Ässät |  |  |
| 1979–1980 |  HK TsSKA Moskova |  |  Tappara |  Slovan Bratislava |  |  |
| 1980–1981 |  HK TsSKA Moskova |  |  HIFK |  Poldi Kladno |  |  |
| 1981–1982 |  HK TsSKA Moskova |  |  Vítkovice |  SC Riessersee | Kärpät | 4. |
| 1982–1983 |  HK TsSKA Moskova |  |  Dukla Jihlava |  Tappara |  |  |
| 1983–1984 |  HK TsSKA Moskova |  |  Dukla Jihlava |  Dynamo Berlin | HIFK | 5.-8. |
| 1984–1985 |  HK TsSKA Moskova |  |  Kölner EC |  Dukla Jihlava | Tappara | 6.-10. |
| 1985–1986 |  HK TsSKA Moskova |  |  Södertälje SK |  SB Rosenheim | Ilves | luovutus |
| 1986–1987 |  HK TsSKA Moskova |  |  VSŽ Košice |  Färjestad BK | Tappara | 5.-8. |
| 1987–1988 |  HK TsSKA Moskova |  |  HC Pardubice |  Tappara |  |  |
| 1988–1989 |  HK TsSKA Moskova |  |  VSŽ Košice |  Kölner EC | Tappara | luovutus |
| 1989–1990 |  HK TsSKA Moskova |  |  TPS |  Djurgårdens IF |  |  |
| 1990–1991 |  Djurgårdens IF | 3–2 |  HK Dynamo Moskova |  TPS |  |  |
| 1991–1992 |  Djurgårdens IF | 7–2 |  Düsseldorfer EG |  HK Dynamo Moskova | TPS | 5.-8. |
| 1992–1993 |  Malmö IF | 3–3 rl.1-0 |  HK Dynamo Moskova |  Jokerit |  |  |
| 1993–1994 |  TPS | 4–3 |  HK Dynamo Moskova |  Malmö IF |  |  |
| 1994–1995 |  Jokerit | 4–2 |  HK Lada Toljatti |  TPS |  |  |
| 1995–1996 |  Jokerit | 3–3 rl.3-2 |  Kölner EC |  HV71 | TPS | 14. |
| 1996–1997 |  HK Lada Toljatti | 4–3 ja. |  Modo |  Düsseldorfer EG | HPK | 5.-6. |
Farah Fath

| Farah Galfond |
| --- | --- |

Henkilötiedot
Koko nimi:  Farah LeeAllen Galfond (o.s. Fath)
Syntynyt: 1. toukokuuta 1984 (ikä 40)  Lexington, Kentucky
Näyttelijä
Aktiivisena:  1999–
Merkittävät roolit:  Mimi Lockhart (Päivien viemää)
Aiheesta muualla
IMDb 
Farah LeeAllen Galfond o.s. Fath (s. 1. toukokuuta 1984 Lexington, Kentucky, Yhdysvallat) on yhdysvaltalainen näyttelijä, joka on näytellyt saippuasarjassa Päivien viemää. Hän näytteli siinä tuotantokausina 1999–2007 Mimi Lockhart Bradya. Sen jälkeen hän on näytellyt sarjassa One Life to Live, jossa hänen roolihahmonsa on Gigi Morasco. Hän aloitti aktiivisen tv-näyttelemisen vuonna 1999.
Fathin nuorempi sisar Victoria on syntynyt vuonna 1987.
Erikoisjääkäripataljoona

Erikoisjääkäripataljoona (ErikjP) on Utin Jääkärirykmentin joukkoyksikkö, joka vastaa maavoimien erikoisjoukkojen koulutuksesta. Erikoisjääkäripataljoonaan kuuluvat sen kaksi perusyksikköä, Laskuvarjojääkärikomppania ja Erikoisjääkärikomppania. Erikoisjääkäripataljoona perustettiin vuoden 2005 alussa, kun sen alle yhdistettiin entiset Laskuvarjojääkäri− ja Sotilaspoliisikoulut.
Juveniili polypoosi

Juveniili polypoosi on harvinainen sairaus, josta kärsivillä esiintyy hamartomatoottisia polyyppejä varsinkin paksusuolessa mutta myös mahalaukun ja ohutsuolen alueella. Tauti kasvattaa suolistosyövän vaaraa. Se periytyy autosomissa dominantisti mutta voi myös johtua uudesta mutaatiosta. Useimmiten polyyppejä esiintyy 20 vuoden ikään mennessä. SMAD4:n mutaatiosta kärsivällä voivat esiintyä yhtäaikaisesti juveniili polypoosi ja hereditaarinen hemorraginen teleangiektasia.
Erikoiskauppa

Erikoiskaupoiksi luetaan kaikki ne vähittäis­kaupan toimialojen yritykset, jotka eivät ole päivittäis­tavara­kauppoja tai tavarataloja. Erikoiskauppoja ovat mm. vaate- ja kenkäkaupat, kirja­kaupat, kodintekniikkakaupat, huonekalukaupat, apteekit, optisen alan kaupat ja muut tiettyjen tuotteiden ja niihin liittyvien palveluiden myyntiin erikoistuneet vähittäiskaupat. Erikoiskaupat myyvät erikoistavaroita (kulutustavaroita).
Juveniilivaihe

Metsähaavan (Populus tremula) aikuisvaiheen lehtiä vasemmalla ja juveniilivaiheen lehti oikealla
Juveniilivaihe on kasvien kehitysvaihe siemenen itämisen ja kukinnan välillä. Kukinta ei kuulu enää juveniilivaiheeseen, vaan se on jo osa kasvien aikuisvaihetta. Juveniilivaiheen pituus vaihtelee suuresti kasvilajista riippuen ja joillakin lajeilla ei ole selvää juveniilivaihetta lainkaan. Juveniilivaiheen pituus vaihtelee kasvilajista riippuen muutamista päivistä kymmeniin vuosiin. Esimerkiksi hentolituruoholla (Arabidopsis thaliana) juveniilivaihe kestää noin neljä päivää, viljariisillä (Oryza sativa) noin 14–45 päivää, omenapuilla (Malus) noin neljästä kahdeksaan vuotta ja euroopanpyökillä (Fagus sylvatica) noin 30–40 vuotta. Käytyään läpi juveniilivaiheen kasvi siirtyy aikuisvaiheeseen, joka on tavallisesti hyvin pysyvä vaihe, eivätkä kasvit yleensä palaa enää takaisin juveniilivaiheeseen. Kasvin siirtyminen juveniilivaiheesta aikuisvaiheeseen voi näkyä esimerkiksi lehtien muodon tai paksuuden, kasvin yleisvärityksen, piikkisyyden tai juuriston rakenteen muuttumisena. Tavallisesti muutokset näkyvät selvemmin puuvartisissa kuin ruohovartisissa kasveissa.
| Kasvi | Arvioitu juveniilivaiheen pituus |
| --- | --- |
hentolituruoho (Arabidopsis thaliana): 4 päivää
peltosoijapapu (Glycine max): 11–32 päivää
tarhapetunia (Petunia × hybrida): 12–36 päivää
viljariisi (Oryza sativa): 14–45 päivää
kukkakaali (Brassica oleracea var. botrytis): 2–8 viikkoa
parsakaali (Brassica oleracea var. italica): 5 viikkoa
ruusukaali (Brassica oleracea var. gemmifera): 7–11 viikkoa
viiniköynnökset (Vitis): 1 vuosi
Prunus: 2–8 vuotta
omenapuut (Malus): 4–8 vuotta
sitruspuut (Citrus): 5–8 vuotta
euroopanmuratti (Hedera helix): 5–10 vuotta
lehtosaarni (Fraxinus excelsior): 15–20 vuotta
vuorivaahtera (Acer pseudoplatanus): 15–20 vuotta
metsätammi (Quercus robur): 25–30 vuotta
euroopanpyökki (Fagus sylvatica): 30–40 vuotta
Kaasa

Kaasat olivat muinaisia merimerkkejä, joita käytettiin Perämeren rannikoilla. Kaasat oli koottu kivistä tai puusta, ja ulkonäöltään ne muistuttivat sytyttämätöntä riu'uista koottua nuotiota tai kokkoa. Jotkut kaasat olivat opasteita merenkäyntiä varten, toiset merkitsivät hyvää verkonlaskupaikkaa. Joskus kaasa oli tai kaasan päällä oli vihollisesta varoittava nuotio.[lähde? ]
Suomen rannikon kaasat oli merkitty merenkulkuoppaisiin ja oppaissa oli selostettu, kuinka niitä tuli lähestyä ja kuinka ne tuli ohittaa. 1800-luvun loppuun mennessä kaasat kuitenkin olivat menettäneet merkityksensä majakoiden ja tunnusmajakoiden yleistyttyä.[lähde? ]
Aiheesta muualla

Väylien varsilta: Kaasat
Farahin lentoasema

Farahin lentoasema (IATA: FAH, ICAO: OAFR) on Farahin kaupunkia palveleva lentoasema Afganistanissa. Lentoasemalta liikennöi afganistanilainen Pamir Airways. Lentoasemalla on yksi 2 500 metriä pitkä kiitotie.
Aiheesta muualla

Great Circle Mapperin infokokonaisuus lentoasemasta
Afganistanin lentoasemat
| --- | --- |
Kansainväliset:   Herat  Kabul  Kandahar  Mazar-i-Sharif 
Suuret kotimaankentät:   Ghazni  Jalalabad  Qunduz 
Muut kotimaankentät:   Bamyan  Chaghcharan  Darwaz  Faizabad  Farah  Khost  Khwahan  Lashkar Gah  Maymana  Nili  Qal'eh-ye Naw  Razer  Sardeh Band  Sheberghan  Sheghnan  Taloqan  Tarin Kowt  Zaranj
Juvenes

| Juvenes Oy |
| --- | --- |

Tunnuslause:  Merkki hyvällä asialla
Yritysmuoto:  Osakeyhtiö
Perustettu:  1959
Toimiala:  Ravintola-, juhla- ja kioskipalvelut.
Liikevaihto:  23 miljoonaa euroa (2019)
Kotisivu:  www.juvenes.fi
Infobox OKVirheellinen NIMI-arvo: 
Juvenes Oy (aik. Juvenes-Yhtiöt Oy) on suomalainen ravintolayritys, jonka omistaa Tampereen ylioppilaskunta. Yhtiön toimialoina ovat henkilöstö- ja opiskelijaravintolapalvelut, juhlapalvelu  ja kioskitoiminta. Aiemmin yhtiö on toiminut myös kirjakauppa- ja kirjapainoalalla. Juvenes Oy työllisti vuonna 2019 noin 270 henkilöä ja sen liikevaihto oli 22,7 miljoonaa euroa.
Jääkiekko GCC Gamesissa

Jääkiekko oli ensimmäisen kerran osana GCC Games -moniurheilutapahtumaa 11.–21. toukokuuta 2022 Kuwaitissa. Tapahtuma oli alun perin tarkoitus järjestää 9.–19. tammikuuta 2022, mutta se siirrettiin koronaviruspandemian vuoksi.
Joukkueet vuonna 2022

Arabiemiraatit
Kuwait
Saudi-Arabia
Bahrain